
Stanovništvo 


Povijest naseljavanja. Na tlu današnje Nezavisne 
Države Hrvatske živjeli su ljudi već u predpovijesno doba. U 


spilji kod Krapine nađeni su ostatci pračovjeka, koji se 


broje u najstarije na tlu Evrope. Krapinski diluvijalni čovjek 
potječe iz staroga kamenog doba. Iz mlađega kamenog doba ima 
u našoj domovini više nalazišta, i na jadranskoj strani po 


primorju i otocima, i na panonskoj strani kod Osijeka, Vukovara 


i Zemuna, a najbogatije je nalazište usred Bosne u Butmiru kod 
Nidže. Još je više tragova iz bakrenog i brončanog doba, a 
najvredniji su spomenici otkriti iz željeznog doba u Glasincu 
istočno od Sarajeva. ZU 

Najstariji stanovnici Hrvatske, za koje znade povijest, 
bijahu Iliri. Njihova su glavna plemena bili Ardijejci u južnoj, 
Delmati u srednjoj i Liburni u sjevernoj Dalmaciji i u Kvarneru, 
Japudi istočno od Liburna, Kolapljani oko Kupe, Jazi u Po- 
dravini i Skordisci u Slavoniji. Ilirska plemena na sjeverozapadu 
izmiješala su se s drugim starim narodom,. Keltima, koji su 
ovamo došli oko 500. godine pr. Kr. s atlantskih krajeva Evrope. 
U 4. vijeku pr. Kr. pojavili su se u našem primorju i Grci. 
Od njih potječu naseobine Epidauros — Cavtat, Issa — Vis, 


Pharos — Starigrad na Hvaru, Korkyra melaina — Korčula 


idr. U ratovima, koji su trajali više od 200 godina, pokoriše 
Rimljani staro stanovništvo, a krajevi, koji danas čine 
Nezavisnu Državu Hrvatsku, postadoše u doba cara Augusta 
dijelovi rimskih pokrajina Dalmacije i Panonije. 
S gospodstvom Rimljana raširila se u ovim stranama ne samo 
Njihova vojska i uprava nego također njihov jezik i prosvjeta, a 


došlo je i mnogo ljudi s Apeninskoga poluotoka. Rimljani su 
ožtazvili sve grane prirada, izgradili važne ceste, koje su spajale 


Zapadno carstvo s istočnim, a uz ceste su podigli utvrde, sela i 
Zradove. Mnoga od tih naselja postoje još i danas. 
Za velike seobe naroda boravili su u našim krajevima Go ti, 


Bluni, Ge pidi, Avari sa Slavenima i napokon oko 600. go- 

dine poslije Kr. dođoše Hrvati, koji ostadoše trajno. Seoba 
Hrvata završila se u 7. stoljeću, tako da su ovdje nastanjeni već 
13 stotina godina. Oni zagospodovaše krajevima današnje Neza- 
visne Države Hrvatske i susjednim područjima i urediše svoje 
države. Računa se, da je u doba narodnih vladara živjelo u 
hrvatskim zemljama oko 1 i 1/» milijuna Hrvata. Za provale 
Turaka na Balkanski poluotok i za njihova prodiranja u Evropu, 
kada su hrvatske zemlje imale već dvostruko više stanovništva, 
stali su se, potiskivani ili' dovedeni od Turaka, na našem tlu 
naseljavati Srbi i drugi balkanski narodi u velikom broju, a broj 
Hrvata je opadao zbog ratova, klanja, odvođenja u roblje, glada 
i bolesti, bijega i raseljavanja. Taj sudbonosni rasap 
Hrvatstva od 15. do 18. stoljeća i to stvaranje tuđin- 
skog otočja u hrvatskim zemljama do najnovijega vremena ima 
se sada ispraviti u Nezavisnoj Državi Hrvatskoj. U tu svrhu je 
ona osnovala Zavod za kolonizaciju i Državno ravnateljstvo za 
ponovu. U novije doba doselilo se u naše sjeverne krajeve i nešto 
naroda iz bivše Austro-Ugarske, najviše Nijemaca i Madžara, 
Čeha, Slovaka i Ukrajinaca. Tih je stranaca najviše na sjevero- 
istoku Nezavisne Države Hrvatske, jer su ondje krajevi ravni, 
otvoreni i plodni, a to je došljake privlačilo i olakšalo im Širenje. 
U godinama poslije prošloga svjetskog rata nastanio se kod nas 
i veći broj Slovenaca i Rusa, a sajviše Srbijanaca, kojih sada 
više nema. 


Stanovništvo po broju. U bivšoj Jugoslaviji, kojoj 
je Hrvatska robovala 22 godine, obavljena su dva popisa stanov- 
ništva, dne 81. siječnja 1921. i 81. ožujka 1931. Na. području 
hrvatskoga naroda nabrojeno je kod prvog popisa :5,404.000 
stanovnika, a kod drugoga 6,207.000. U tih 10 godina poraslo je 
dakle stanovništvo za 800.000: duša. Računajući porast u istom 
omjeru (godišnje oko 1'20/) može se uzeti, da je u god. 1941. bilo 
na području sadašnje Nezavisne Države Hrvatske oko 6,700.000 
stanovnika. Od toga je muškaraca nešto manje od polovice. 

Ovo je ukupan ili apsolutan broj stanovnika. On je 
važan čimbenik u životu svake države, jer o njemu veoma mnogo 
zavisi njezina gospodarska i vojnička snaga. Zato nastoje svi 
napredni i za život sposobni narodi, da što više povećaju svoj 
apsolutni broj. Po broju stanovnika zaostaju mnoge evropske 
države iza naše, među njima Srbija, Švicarska, Danska, Finska, 
Norveška, Irska i dr. 


sd 


na 1 km? (Pregrada 165). 


M 

Gustoća stanovništva Na 1 km? živi u Nezavisnoj 
Državi Hrvatskoj 61 čovjek. Ova srednja napučenost prelazi 
gustoću stanovništva u Evropi, jer u njoj stanuju prosječno 52 
čovjeka na 1 km?. Nezavisna Država Hrvatska je gušće naseljena 
nego mnoge evropske države, ona ima veću gustoću od Norveške 
(9), Finske (10), Švedske (15), Rusije (u evropskom dijelu 22), 
od Irske (483), Grčke (48) i Bugarske (54), ali opet znatno 
zaostaje po naseljenosti iza mamjih i velikih država, naime iza 
Madžarske (93), Švicarske (101), Nizozemske (247) i Belgije 
(274), pa iza Njemačke (135), Italije (141) i Velike Brita- 
nije (196). 

U naseljenosti Nezavisne Države Hrvatske očituje se velika 
razlika između njezina sjevernog i južnog dijela. U prvom je 
gustoća znatno: veća nego u drugom. - Na sjeveru je napučenost 
veća radi povoljnijih gospodarskih prilika: ondje su pretežno 
nizine i humlje, glavna naša ratarska područja; oni krajevi 
obiluju vrelima i rijekama, a kiše ima u svim godišnjim dobama; 
gologa kamenja skoro i nema, nego je gotovo cijelo područje 
pokrito zemljom. Na jugu su gospodarske prilike mnogo nepo- 
voljnije: mnogo kamena, i to raspucanog vapnenca, malo zemlje, 
sušno ljeto, oškudica .vode na površini, često jak vjekan (bura), 
rijedak biljni sag. 

No u sjevernom dijelu Nezavisne Države Hrvatske nije 
najveća napučenost u plodnim nizinama na istoku, u Srijemu, 


nego u Hrvatskom Zagorju i Međimurju. U tim zet mons 


stranama prelazi gustoća 100, a u nekoliko kotara prelazi i 150 
Znatno zaostaje gustoća Podravine , 
(Donji Miholjac 48), a još više Posavine (Županja 48), i to zbog 
neuređenosti rijeka i njihovih pritoka, ali ima tomu i drugih 
razloga (napose t. zv. bijela kuga, v. niže). Gustoća se kreće oko | 
50 i niže. Malena je gustoća u Gorskom Kotaru i Lici, oko 30, a 
najrjeđe su naseljeni krševiti obronci Velebita. U senjskom kotaru 
nema ni 20 ljudi na 1 km?. 

U južnom dijelu zemlje imaju najveću gustoću plodniji 
krajevi primorja i područja nekih polja. Najmanja je naseljenost 
u Visokom Kršu, a to je i razumljivo. Zašto? Godine 1931. imao 
je najveću gustoću kotar imotski (66) i ljubuški (64), a mnogo 
su slabije bili naseljeni livanjski i duvanjski (28), pa prozorski 
kotar u povirju: rijeke Rame (24). 

Sva je Bosna nastanjena razmjerno rijei, a Hercegovina 
još rjeđe. Tomu ima mnogo razloga, a najvažniji su nepovoljne 

gospodarske prilike, nerazvijen veleobrt i često iseljavanje. Naj- 
gušće je žiteljstvo na plodnom sjeveroistoku oko Tuzle (grača- 
nički kotar 66) i na sjeverozapadu oko Banje. Luke, a najrjeđe 
u gorovitoj unutrašnjosti oko Travnika i osobito na istoku od 
Sarajeva prema Drini (čajnički kotar 59). U Hercegovini je 
svuda malo ljudi, ali prema sadašnjim uvjetima za život ima ih 
gdjegdje i previše. Najgušće je naseljen ljubuški kotar, najslabije 
nevesinjski, a u zapadnoj Bosni slabo je naseljen glamočki kotar, 
koji se prostire na visini od 1000 i više m. 

Gustoća stanovništva je veoma važan čimbenik u životu 
naroda, jer uz druge čimbenike suodlučuje o snazi naroda. Gustoća 
se neprestano mijenja i redovno raste. Množenje stanovništva 
biva tako, da se više ljudi doseli u neki kraj (na pr. u gradove) 
negoli se odseli iz njega. Općenitije je množenje stanovništva 
prirodnim prirastom, da se u nekom kraju više djece rodi nego 
ljudi umre. Te su promjene zavisne od gospodarskih prilika, a 
često još više i od drugih čimbenika, naime od ćudorednosti, 
vjerskog odgoja, zdravog obiteljskog života i narodne svijesti. 
žalosna je kod nas činjenica, da naši sjeverni, osobito sjevero- 
istočni, gospodarski jači krajevi imaju manji prirodni Drirast 
nego siromašniji središnji i južni krajevi. Ondje vlada t. zv. 
bijela kuga. Ova je pojava toliko opasnija, što u onim krajevima 
stanuju uz Hrvate i drugi narodi, kojima se slabim množenjem 
Hrvata otvara mogućnost lakšeg i bržeg širenja. U godini 1981. 
do 1987. iznosio je prirodni prirast na sjeveru oko 10, a na jugu 
oko 17 djece na 1000 stanovnika. Pri tome su opet malo djece 
imali baš naši najrodniji krajevi međurječja, a kuće na pustom 
Kršu, gdje je život doista težak, imađahu mnogo djece. Na 
mlađima svijet ostaje. S velikim brojem zdrave djece ima se 

izgraditi sreća Nezavisne Države Hrvatske. 

Razmjerno malen prirodni prirast ne dolazi samo od malenog 
broja rođene djece, nego i od toga, što razmjerno previše te 
novorođene djece umire već u prvoj godini života. U spomenutom 
je razdoblju umiralo u sjevernim krajevima oko 200, a u južnim 


oko 150 od 1000 dojenčadi. Ova velika smrinost nejake djeca“ 


dolazi otuda, što naš svijet, osobito siromašniji, živi u nepo- 
voljnijim zdravstvenim prilikama, što oboljela djeca ostaju bez 
liječničke pomoći i što mnoge majke ne znaju, kako valja 
postupati s malom djecom, osobito kad obole. Da se popravi ovaj 
veliki pomor, potrebna je pouka i potpora državnih vlasti i 
pojedinaca u zdravstvenom i prosvjetnom smjeru, ali još više u 


m 

rodoljubnom, jer je istina i to, da je bijela kuga jače raširena u 
krajevima, gdje je pismenost veća. ' 

Najveća moguća gustoća nekoga kraja zavisi od mogućnosti 
prehrane stanovništva. Mogućnost prehrane ovisi ne samo od 


prinosa ratarstva i stočarstva, nego i od zaslužbe u rudarstvu, 
. obrtu, trgovini, prometu, drugim zvanjima, osobito u veleobrtu. 


Evropske zemlje, koje imaju najgušće stanovništvo, imaju i 


najrazvijeniji veleobrt. 


U Nezavisnoj Državi Hrvatskoj se mogu unaprijediti sve 
grane ratarstva.i stočarstva i razviti sve druge grane prirada, 
pa je moguće i znatno povećanje gustoće našega stanovništva. 
Veće su mogućnosti prirasta u sjevernom negoli u južnom dijelu 
Nezavisne Države Hrvatske, a najveće su u središnjem, naime u 
onim krajevima Bosne, gdje može procvasti veleobrt. Najmanje 
su mogućnosti na Visokom Kršu, pa će on imati uvijek razmjerno 


malenu naseljenost. No kako je baš tu prirodni prirast velik, 
. dolazi brzo do prevelike gustoće stanovništva, do prezasićenosti 


zemlje ljudima. Suvišno ljudstvo mora. onda seliti. Ako seoba 
(migracija) ide u druge krajeve domovine, onda je ona dobra: i 
veoma korisna pojava. štetna je, ako seoba ide u strane zemlje 
(emigracija), jer slabi narod. Naši krajevi Krša bili 


su uvijek područje iseljavanja. Odanle potječe naj- 


veći dio naših prekomorskih iseljenika (emigranata). Mnogo je 
muslimanskoga svijeta iselilo u Malu Aziju (muhadžiri). Za 


unutrašnje naseljavanje brine se državna vlast po svom Zavodu 


za kolonizaciju, ali se radi i na povratku iseljenika u domovinu 
(imigracija). Ovaj je posao povjeren Državnom ravnateljstvu za 
ponovu. Već se vide prve dobre odredbe, za kojima će slijediti 
korenite promjene dosadašnjega naopakog stanja. Ne smije u 
Nezavisnoj Državi Hrvatskoj sjediti stranac, a Hrvat lutati po 
Svijetu za korom kruha. 


Stanovništvo ponarodnosti. U Nezavisnoj Državi 
Hrvatskoj velika je većina stanovništva hrvatska. Hrvata ima u 
Nezavisnoj Državi Hrvatskoj do pet milijuna. Hrvatski je narod 
Vrhovnički narod u svojoj vlastitoj državi. Ima i manjina. One 
Pripadaju doseljenicima. S juga dođoše Vlasi, Srbi i Cigani, sa 
Sjevera Nijemci (170.000), Slaveni različitih grana (145.000) i 
Madžari (70.000), a s različitih strana židovi i drugi. Točan broj 
Hrvata i pojedinih narodnih manjina ne može se zasada usta- 
Noviti, jer tuđinska brojidba nije bilježila Hrvate napose od Srba. 

Stanovništvo po vjeroispovijesti. Po vjeri je 
stanovništvo u Nezavisnoj Državi Hrvatskoj u najvećoj mjeri 
katoličko i muslimansko, a ima još mnogo pravoslavnih, zatim 
evangelika, mojsijevaca i pripadnika nekih sljedba. Pored katolika 
zapadnog i istočnog obreda neznatan je broj starokatolika. Hrvati 
su najvećim dijelom katolici, a manjim muslimani. Pravoslavne 
su vjere mnogobrojni doseljenici s juga, evangelici su dijelom 
augsburške (Nijemci) i dijelom  helvetske vjeroispovijesti 
(Madžari). Od Slavena Slovenci, česi i Poljaci su katolici, Bugari 
i Rusi pravoslavni, a Slovaci su katolici ili evangelici, Ukrajinci 
grkokatolici ili pravoslavni, dok od ostalih malo mare za vjeru 
jedino Cigani. 


Stanovništvo po zanimanju. Stanovnici Nezavisne 


Države Hrvatske prirađuju za život svoj i svojih obitelji baveći. 


. se različitim poslovima i zvanjima. Golem dio naroda (oko 809/4) 
živi od ratarstva, stočarstva i šumarstva, tako da na rudarstvo, 
obrte i veleobrte otpada malen postotak (10%), a na ostala 
zanimanja (promet, trgovinu i novčarstvo, javne i posebničke 
službe i dr.) po prilici isto toliko (100/9). , 

Iz ovih podataka slijedi: 1. Golema većina našega stanov- 
“ništva, četiri petine, živi od ratarstva, stočarstva, šumarstva i 
ribarstva. Ljudi, koji se time bave, gotovo su svi seljaci. Prema 


tome smo mi seljačka zemlja i seljački narod. 2. Razmjerno | 


premalo ljudi živi od obrta i veleobrta. Zato izvozimo mnogo 
toga, što proizvodi naše ratarstvo, stočarstvo i šumarstvo, nepre- 
rađeno u sirovom stanju, namjesto da izvozimo prerađenu robu, 
koju bi naši obrtnici i veleobrtni radnici prerađivali iz proizvoda 
ratarstva, stočarstva i šumarstva. S druge strane uvozimo skuplje 
izrađevine tuđih obrta i veleobrta, koje bismo mogli proizvoditi 
dobrim dijelom sami u svojoj zemlji. 3. Kod nas je veoma malen 
broj ljudi, koji žive od trgovine, a osobito od prometa na kopnu 
i moru. Kod nas, u prelaznoj zemlji, morala bi biti mnogo bolje 
razvijena trgovina, osobito provozna, a s njome i promet. 


Hrvati izvan domovine. Broj svih Hrvata izvan 
granica Nezavisne Države Hrvatske veoma je velik. Iznosi do 2 
milijuna. To znači, da više od četvrtine hrvatskoga naroda živi 
izvan Nezavisne Države Hrvatske. Ima Hrvata u inozemstvu 
gotovo koliko svih ne-Hrvata u Nezavisnoj Državi Hrvatskoj. 
Ne-Hrvati u Nezavisnoj Državi Hrvatskoj zauzimlju velik prostor. 
Taj bi imali zapremiti Hrvati, koji sada žive u tuđem svijetu. 


B 

Hrvati izvan domovine jesu: 1. oni Hrvati, koji stanuju preko 
državne granice na neprekidnom narodnom području u Boki 


x Kotorskoj, Dalmaciji i Istri pod Italijom (600.000), onda 2. oni 


s nama slabije povezani u mnogobrojnim naseljima Podunavlja 
pod Njemačkom (Gradišćanski Hrvati), Slovačkom, Madžarskom 
(šokci i Bunjevci), Rumunjskom i Srbijom, nadalje 8. rasijani 


- sobiteljima ili bez njih po Evropi u različitim državama i napokon 


A. naši iseljenici u prekomorskim zemljama Amerike (800.000) i 
ostalih kopna. 

Po sveukupnom broju ljudi naše krvi i misli u domovini i 
izvan nje mi smo srednji narod u Evropi. Narod od 


;  6—7 milijuna kao mi jesu Srbi, Bugari, Grci, Bjelorusi i Portu- 
 galci, a manji su brojem od nas Katalonci i Irci (bez ameri- 


| 

 kanskih) sa 4—5 milijuna, još manji su Danci, Finci, Valoni, 


Norvežani i Slovaci sa 8—4 milijuna, onda Litavci, Slovenci, 
Bretonci, Leti, Esti, Baskijci i Islandijci, koji broje do 2 
milijuna duša. bije 

»Nijesmo velik narod, no dovoljno smo velik, da sebi osi- 
guramo ono mjesto pod Suncem, koje držimo već preko tisuću 
i trista ljeta« (M. Lorković). 


